  Майя Бывальцева Ижкарысь кун эм академилы 85 ар тырмонэз пусъён улсын туннэ, 16-тӥ шуркынмонэ, дышетсконниын Студентъёслэн калыккуспо нуналзы ортчиз, ивортэ Удмуртиысь Калыкъёслэн эшъяськон юртсылэн пресс-службаез. Кунгож сьӧрысь лыктэм студентъёс академилэн ректоратэныз, Удмуртиысь йӧскалык диаспораосын, элькунысь министерствоослэн ыстэм муртъёсынызы пумиськизы. Сьӧрлось егитъёс асьсэ сюлмаськонъёссы сярысь веразы но соосты сэрттон-пертчон ласянь ӵектонъёсты кылзӥзы. Со сяна, пӧранъя вожвылъяськон ортчиз, егитъёс асьсэ йӧскалык сиён-юонъёсынызы тодматӥзы. Праздникез академиысь студентъёслэн концертэнызы йылпумъяськиз. Пусъём, тодос но дышетон удысын мукет кунъёсын кусыпъёс юнматон Ижкарысь кун эм академилэн одӥгез валтӥсез азинскон ӧрез луэ. Туннэ татын 15 кунъёсысь егитъёс дышетско: Таджикистанысь, Кыргызстанысь, Молдоваысь, Азербайджанысь, Палестинаысь, Анголаысь, Армениысь, Узбекистанысь, Казахстанысь, Индиысь, Туркменистанысь, Украинаысь, Грузиысь, Ганаысь, Кот-Д’Ивуарысь. Тодэ вайытом, 27-тӥ шуркынмонэ Удмуртиын, Россиысь но кунгож сьӧрысь кунъёсын Удмурт кыллэсь калыккуспо нуналзэ пусйыны дасясько.  Тегъёс: Дышетон Ижкар студентъёс Удмуртия Ижыськунэмакадемия ИГМА йӧслыкъёс  